Kalev/Cramo toob tagaliini endise Saksamaa ja Itaalia meistriliiga mängumehe | Korvpall | ERR
Kalev/Cramo toob tagaliini endise Saksamaa ja Itaalia meistriliiga mängumehe ({{contentCtrl.commentsTotal}})
{{1583143260000 | amCalendar}}
Tekele Cotton (nr 32) Autor/allikas: AFP/Scanpix
26-aastase ja 188 cm pikkuse ameeriklase näol on tegemist tõelise lennumasinaga, kelle vägevaid pealtpanekuid on Euroopas juba nautida saadud Saksamaa ja Itaalia kõrgliigades, kirjutab BC Kalev/Cramo koduleht. Cottoni ülikoolikarjäär algas 2011. aastal ning mees pallis Wichita State'i kolledžis neli aastat, jagades enda viimasel hooajal platsi ka toona värskelt USA-sse siirdunud Eesti korvpallikoondise tsentri Rauno Nurgeriga.
Viimasel ülikoolihooajal kogus Cotton algviisikus platsile joostes 34 kohtumisega keskmiselt 9,8 punkti, 3,9 lauapalli, 2,9 korvisöötu ja 1,4 vaheltlõiget. Kuigi NBA draft'is Cotton valituks ei osutunud, sai tagamees võimaluse ennast näidata Orlandos toimunud suveliigas, kus 2015. aasta juulis kogus Oklahoma City Thunderi eest neljas matšis keskmiselt 3,3 punkti, 1,3 lauapalli ja ühe vaheltlõike.
Eelmisel hooajal pallis tagamees Itaalia kõrgliigaklubis Torino Basket ning kogus 19 mänguga keskmiselt 29 minutit, 10,3 punkti, 2,9 lauapalli, 2,1 söötu ja 1,2 vaheltlõiget. Cottoni näol erilise snaipriga tegemist pole, kui Wichita State'i särgis jäi tema nelja hooaja keskmine kolmepunktivisete protsent 33,9% peale, Saksamaa Bundesligas oli sama number teisel hooajal 30,8% ja Itaalia kõrgliigas juba korralikum 38,9%.
bc kalev/cramotekele cotton